# Tema№9. Agrosenagat toplumynyň döwlet kadalaşdyrylyşy.

# 9.1. Türkmenistanyň ykdysadyýetiniň agrar ulgamynyň döwlet kadalaşdyry-lyşynyň esasy ugurlary.

# 9.2. Türkmenistanyň ykdysadyýetiniň agrosenagat toplumynyň işini düzgün-leşdirmegiň guramaçylyk meseleleri.

# 9.3. Ýeri kärendesine almak we kärendeçiler.

# 9.4. Agrar ulgamynda amala aşyrylýan salgyt syýasaty.

# 9.1. Türkmenistanyň ykdysadyýetiniň agrar ulgamynyň döwlet

# kadalaşdyrylyşynyň esasy ugurlary.

Oba hojalygy ösen we ösüp barýan ýurtlaryň ykdysadyýetlerinde esasy pudak-laryň biri bolup durýar, bu pudak güýçlendirilen döwlet kadalaşdyrylyşyna sezewar edilýär.

Türkmenistanda oba hojalygynyň we agrosenagat toplumynyň ösdürilmegine aýratyn üns berilýär, bu barada pudakda iri möçberli özgertmeler, azyk senagatynyň ösdürilmegi we munuň bilen baglanyşyklykda oba hojalyk önümlerini gaýtadan işleýän senagat kärhanalarynyň we sehleriň döredilmegi, oba ýerleriniň durmuş infrastrukturasynyň ösdürilmegi, döwlet tabşyrygy boýunça öndürilýän oba hojalyk önümleriniň döwlet satyn alyş nyrhlarynyň ýokarlandyrylmagy, satyn alynýan oba hojalyk tehnikalarynyň her ýylda sanynyň artdyrylmagy şaýatlyk edýär.

Agrosenagat toplumy özünde oba hojalyk önümlerini öndürmäge, ony gaýtadan işlemäge we saklamaga, şeýle hem oba hojalygyny we gaýtadan işleýän senagaty önümçilik serişdeleri bilen üpjün etmäge ýöriteleşdirilen we onümçilik özara gatna-şyklaryna eýe bolan pudaklary jemleýär. Şunda agrosenagat toplumynyň pudakla-rynyň maliýe-ykdysady netijeliligi, ilkinji nobatda, oba hojalyk önümçiliginiň ösüşine baglydyr.

Azyk önümlerini we azyk däl oba hojalyk ekinleriniň önümçiligine gatnaşýan pudaklaryň düzümi agrosenagat toplumynyň pudaklaýyn gurluşyny düzýärler.

**Agrosenagat önümçiliginiň döwlet kadalaşdyrylyşy diýlip,** oba hojalyk önüm-leriniň, çig malyň we azyk önümleriniň öndürilişine, gaýtadan işlenişine we ýerleşdirilişine, şeýle hem önümçilik-tehniki hyzmata we agrosenagat önümçiliginiň üpjünçiligine döwletiň ykdysady täsir etmegine düşünilýär.

Şu aşakdakylar agrosenagat önümçiliginiň döwlet kadalaşdyrylyşynyň esasy ugurlary bolup durýarlar:

- oba hojalyk önümleriniň, çig malyň we azyk önümleriniň bazaryny emele getirmek we onuň hereketi;

- maliýeleşdirmek, karzlaşdyrmak, ätiýaçlandyrmak, ýeňillikli salgyt salmak;

- daşary ykdysady iş amala aşyrylan halatynda ýurduň haryt öndürijileriniň bähbitlerini goramak;

- agrosenagat önümçiliginiň ulgamynda ylmy ösdürmek we ylmy işi amala aşyrmak;

- obanyň durmuş ulgamyny ösdürmek.

Döwletiň kadalaşdyryşynyň esasy ugurlary aşakdakylardan ybaratdyr:

- **ýurduň azyk garaşsyzlygy** – bu esasan, içerki serişdeleriň hasabyna ilatyň azyk önümlerine isleglerini kanagatlandyrmak mümkinçiligi;

- **ilat üçin azyk önümleriniň ýeterlik bolmagy** – bu, bir tarapdan, ilatyň isleg-lerini kanagatlandyrmak üçin önümleriň sarp edilýän ýerine ýeterlik möçber-lerde üznüksiz gelip gowuşmagyny aňladýar;

- azyk önümleriniň hili we howpsuzlygy.

Agrosenagat önümçiligini goldamaga we ösdürmäge gönükdirilen býujet seriş-deleri şu aşakdaky maksatlar üçin peýdalanylyp bilner.

- täze tehnikalary we enjamlary satyn almagy goşmak bilen maýa goýum işini goldamaga;

- topragyň hasyllylygyny ýokarlandyrmaga, döwlet suwaryş ulgamlaryny sakla-maga, oba hojalyk ekinlerine zyýan berijilere we kesellere garşy göreşmek boýunça işleri amala aşyrmaga, karantin we mallaryň aýratyn ýokanç kesel-lerini duýdurmaga we öňuni almaga, şeýle hem töwerekdäki gurşawy goramak boýunça ylmy barlaglary we çäreleri geçirmäge.

- material serişdelerini we energogeçirijileri satyn almaga çykdajylarynyň bir böleginiň öweziniň dolunmagy, tohumçylyk maldarçylygy, ýokary hilli tohumçylygy we oba hojalyk ekinleriniň garyşyk tohumyny öndürmegi golda-maga goşmaça pul;

- oba hojalyk önümleriniň, çig malyň we azyk önümleriniň bazaryny ösdürmek we goldamak;

- hünär taýýarlygyny guramak, agrosenagat toplumy üçin zerur bolan hünär-menleriň taýýarlyk derejesini ýokarlandyrmak hem-de olar üçin ýörite hünär okuwlaryny guramak.

Oba hojalyk önümlerini öndürijileri döwlet tarapyndan goldamagyň möhüm ugur-larynyň ýene-de biri oba hojalyk önümleriniň, çig mallaryň we azyk harytlarynyň bazarynyň sazlaşykly işini düzgünleşdirmek we oňa gözegçilik etmekden ybaratdyr.

# 9.2. Türkmenistanyň ykdysadyýetiniň agrosenagat toplumynyň işini düzgünleşdirmegiň guramaçylyk meseleleri.

Agrosenagat toplumynyňişi döwlet tarapyndan düzgünleşdirilýän düzümlerine topluma girýän guramalaryň hukuk derejesine garamazdan ählisi degişlidir. Olaryň ikisi-de döwlet tarapyndan kanunçylygyň we döwlet dolandyryş pudaklarynyň degişli edaralarynyň bitewi ulgamynyň kömegi bilen amala aşyrylýar.

Türkmenistanyň Oba hojalyk ministrligi ýurdumyzyň oba gojalyk toplumynda amala aşyrylýan düýpli özgertmelere guramaçylyk-usulyýet taýdan ýolbaşçylyk edýän döwlet düzgünleşdiriş edarasy bolup çykyş edýär. Oba hojalyk ministrliginiň baş wezipesi döwletimiziň agrosenagat toplumynda öňe sürýän milli strategiýasyny gyşarnyksyz amala aşyrmakda muňa degişli ministrlikleriň, pudak edaralarynyň, eýeçiligiň ähli görnüşlerine degişli kärhanalaryň we guramalaryň işini özära utgaşdyrmak arkaly olaryň sazlaşykly hereket etmegini üpjün etmekde, Türkme-nistanyň Prezidentiniň we döwlet hökümetiniň ýurdumyzyň oba hojalyk toplumyny düýpli özgertmek boýunça öňe sürýän kararlaryny we çözgütlerini durmuşa geçirmekden we gözegçilik etmekden ybaratdyr.

Türkmenistanyň Oba hojalyk ministrliginiň garamagynda duran iş ugurlarynyň hatarynda başga-da: oba hojalyk ekinleriniň görnüşlerini öwrenmek; ekiş seriş-delerini taýýarlamak, ak bugdaýyň, gök we bakja önümleriň; oba hojalyk ekinleriniň hasylyny ýitgiden goramak, keselleriň dürli görnüşi bilen göreşmek çäreleriň berjaý edilişine hem-de ekin meýdanlarynyň hapa-haşal otlardan goralyşyna gözegçilik etmek; ýaly ugurlary görkezip bolar.

Türkmenistanyň Oba hojalyk ministrligi oba hojalyk ekinleriniň ösdürip ýetiş-dirmegiň ýörite tehnologiýalarynyň pugta berjaý edilmegine gözegçilik edýär, oba hojalyk meýdanlaryndan alynýan hasyly ýokarlandyrmaga ýardam berýän çäreleri, öňdebaryjy tehnologiýalary işläp taýýarlamak we önümçilige ornaşdyrmak boýunça degerli teklipleri taýýarlaýar.

Türkmenistanyň suw hojalygynda alnyp barylýan işleri utgaşdyrmak ýurdumyzyň Suw hojalygy ministrligine degişlidir. Olaryň berjaý edýän wezipeleriniň arasynda ýurdumyzyň suw baýlyklaryny goramak, derýalaryň we beýleki suw howdanlarynyň serişdelerini ýerlikli peýdalanmak, ýerleriň ýagdaýyny gowulandyrmak, suwarymly ekerançylyk meýdanlarynyň suw üpjünçiligini doly ýerine ýetirmek, täze tarap ýerleri öžleşdirmek, suw howdanlarynyň aýawly hem netijeli peýdalanylmagyny gazanmak, meseleleri aýratyn orunda durýar. Suw hojalyk ulgamlarynyň we desgalarynyň ylmy taýdan doly esaslandyrylan gurluşyk taslamalaryny gurmak, täze ýerleri özleşdirmek, minerallaşdyrylan suw serişdelerini halk hojalygynda peýda-lanmak boýunça ylmy-barlaglary geçirmek.

Ýurdumyzyň suw serişdeleriniň goruny Amyderýa, Murgap, Tejen hem Etrek derýalarynyň, şeýle-de çeşme-çaýlarynyň, derýalaryň we suw akabalarynyň onlar-çasy düzýär.

Oba hojalygynda mehanizmleşdirilen hyzmatlary (ýerleri sürmek, kültelemek, hasyly ýygnamak we beýlekiler) amala aşyrmak arkaly ýer eýelerine ýakyndan ýardam berýän iri düzüm birlikleriniň ýene-de biri “**Türkmenobahyzmat**” asso-siasiýasydyr. Döwlet buýurmalary esasynda ýokary hilli önümleri (bugdaý, pagta we ş.m.) öndürýän oba zähmetkeşlerine edilýän tehniki hyzmatlarda uly ýeňillikler göz öňüne tutulandyr.

“**Türkmengallaönümleri**” assosiasiýasy önüm öndürijilerden gallany satyn almak, gaýtadan işlemek we ony saklamak işlerine döwlet gözegçiligini amala aşyrýar. Assosiasiýanyň öňünde bellenilen wezipeler gallany öndürmek, gaýtadan işlemek we gorap saklamak boýunça döwlet buýurmalarynyň pugta berjaý edilme-gini, şeýle-de un, çörek-külçe we unaş harytlaryny öndürmekden ybaratdyr.

Pagtaçylyk we pagtany gaýtadan işleýän senagatda döwlet strategiýasyny amala aşyrmak wezipezi öz işini hojalyk hasaplaşygy esasynda alyp barýan “**Türkmenpagta**” döwlet konserniniň üstüne ýüklenilendir. Konserne pagta arassalaýjy zawodlaryň, pagta önümlerini gaýtadan işlemegiň hiline we tehnolo-giýasyna gözegçilgi amala aşyrýan ýörite gözegçilik gullugy, abatlaýyş-üpjünçilik zawodlary degişlidir.

Döwlet tarapyndan işi düzgünleşdirýän möhüm oba hojalyk pudaklarynyň biri-de **maldarçylykdyr**.

Ýurdumyzda bu pudagy ösdürmek üçin zerur bolan şertleriň ählisi döredilendir: maldarçylyk önümini öndürmäge döwlet tarapyndan hiç hili salgyt salynmaýar, şahsy hojalykda saklanylýan mallaryň baş sany çäklendirilmeýär, öri meýdan-larynyň peýdalanylmagy üçin tölegler töledilmeýär, öri meýdanlarynyň suw üpjünçiligine we çarwadarlara ýokary hilli hyzmatlaryň edilmegine aýratyn üns berilýär.

Maldarçylyk pudagynyň işini dolandyrmak wezipesi “**Türkmenmallary**” asosiasiýasyna degişlidir.

# 9.3. Ýeri kärendesine almak we kärendeçiler

**Ýerleriň ýörite baglaşylan ylalaşyk esasynda möhletleýin we yzyna gaýtaryp bermek şerti bilen peýdalanmak üçin alynmagyna ýeri kärendesine almak diýilýär.** Ýeri kärendesine alyjylar bolup Türkmenistanyň we daşary ýurt döwletleriniň şahsy we ýuridiki taraplary, şeýle-de daşary döwletler we halkara guramalary çykyş edip bilýär.

Kärendeçiniň we kärendä berýäniň hukuklary we borçlary, şeýle hem ýerleri kärendesine almaga bolan hukuklaryň ýüze çykmagy we dolulygyna ýatyrylmagy kärende ylalaşygynyň şertleri bilen kesgitlenýär.

Oba hojalygyna degişli bolmadyk maksatlar bilen kärendesine alynýan ýerler üçin kärende ylalaşygyny baglaşmagyň adaty nusgasy we ony baglaşmagyň tertibi ýer serişdelerini dolandyrmak boýunça ýörite döwlet edarasy tarapyndan işlenip taýýar-lanýar we tassyklanýar.

Suwarymly ekin meýdanlaryny uzak möhletleýin kärendesine almak isleýän daýhan birleşikleriniň we beýleki oba hojalyk kärhanalarynyň agzalary, oba hojalyk paýdarlar jemgyýeti, kärendeçiler birleşikleri we daýhan hojalyklary daýhan birleşiklerine ýa-da beýleki oba hojalyk kärhanalaryna ýüz tutýarlar.

Daýhançylyk birleşiklerine we beýleki oba hojalyk kärhanalaryna degişli bolan suwarymly ekin meýdanlary uzak möhletleýin kärendesine hökmany ýagdaýda bellenilen maksatlar üçin ulanylmagy şerti bilen berilýär.

Kärendesine berlen, emma kärendeçi tarapyndan bir ýylyň dowamynda peýdala-nylmadyk ýer parçalary dolulygyna ýa-da bölekleýin gaýtarylyp alynýar. Ýer parçasyny gaýtaryp almak we ony beýleki kärendeçä bermek meseleleri Türkmenis-tanyň ýer kodeksi esasynda çözülýär

Suwarymly ýerleri uzak möhletleýin kärendesine bermeklik daýhançylyk hoja-lygynyň ýa-da beýleki oba hojalyk kärhanasynyň iş toparynyň karary esasynda amala aşyrylýar. Iş toparynyň welaýatyň çäklerindäki ýerler bilen bagly meselelere garamagy boýunça degişli resminamalar döwlet ýerleri dolandyryş edarasyna ugradylýar.

Oba hojalyk önümçiligi bilen bagly bolmadyk maksatlara (söwda nokatlaryny, awtoduralgalary, awtosaraýlary, ammarlary we beýlekileri wagtlaýyn ýerleşdirmek üçin) Türkmenistanyň şahsy we ýuridik taraplaryna ýer parçalary kärendesine etrabyň (şäheriň), welaýatyň we Aşgabat şäheriniň ýer meseleleri boýunça iş toparynyň karary esasynda bölünip berilýär.

Daşary ýurt raýatlaryna we şahsy taraplara, şeýle-de daşary ýurt döwletlerine we halkara guramalaryna ýerleri kärendesine şu maksatlar bilen berilýär:

- gurluşyk we oba hojalygyna degişli bolmadyk beýleki hajatlar üçin;

- wagtlaýyn söwda we durmuş hyzmatlary nokatlaryny, ammarlary, awtodural-galary we beýleki desgalary wagtlaýyn ýerleşdirmek üçin.

Ýokarda görkezilen taraplara ýerler kärendesine Türkmenistanyň Prezidentiniň Karary esasynda berilýär.

Ýerleri kärendä beriji tarap kärende şertnamasynyň şu aşakdaky ýagdaýlarda wagtyndan öň ýatyrylmagyny talap edip bilýär:

- kärende şertnamasynda göz öňüne tutulan şertler berjaý edilmese;

- ýerleri peýdalanmakda ýer kanunçylygynyň kadalarynyň bozulan ýagdaýynda;

- kärendesine alnan ýerleriň hiliniň bilkastlaýyn pese düşürilen ýagdaýynda;

- alnyp barylýan hojalyk işleriniň netijesinde daşky ekologiýa zelel ýetirilen halatynda;

- kärendesine alnan ýerde rugsat berilmedik desgalaryň gurulmagy;

Kärendä beriji kärende şertnamasyny möhletinden öň ýatyrmak islan ýagdaýynda, eger-de şertnama başga ýagdaýlar göz öňünde tutulmadyk şertinde, üç aýdan az bolmadyk wagt öň ýanynda bu barada kärendeçini ýazmaça görnüşinde habardar etmäge borçludyr.

Kärendeçi baglaşylan şertnamany şu aşakdaky ýagdaýlarda möhletinden öň ýatyrmak boýunçä towakganama bilen ýüz tutup bilýär:

-kärendä beriji şertnamalaýyn borçnamalaryň öz paýyna düşýänini berjaý etmese;

- kärende şertnamasynda başga ýagdaýlar göz öňünde tutulmadyk, adatdan daşary ýagdaýlaryň bolmazlygy şerti bilen, kärendeçiniň kärendesine alnan ýeri netijeli peýdalanyp bilmedik halatynda;

Kärendä alnan ýerleri ikilenç kärendesine bermek gadagan edilýär.

Döwlet we jemgyýetçilik bähbitlerinden ugur almak bilen, Türkmenistanda ýer parçalaryny satyn almak, satmak sowgat bermek we girewine goýmak gadagan edilýär.

Şahsy we ýuridiki taraplara ýer we kärende töleglerinde ýeňillikleri bermegiň tertibi we şertleri Türkmenistanyň Ministrler Kabineti tarapyndan bellenilýär.

Ýer we kärende töleglerinden gelýän serişdeler kärendesine berilýän ýerleriň ýerleşýän ýerine degişlilikde ýerli býujetleriň hasabyna geçirilýär.

Daýhan birleşiklerine we beýleki oba hojalyk kärhanalaryna degişli bolan oba hojalyk maksatly ýerler oba hojalyk önümlerini öndürmek üçin peýdalanylýar we şu aşakdakylara uzakmöhletleýin kärendesine berlip bilner:

- şol hojalyklaryň agzalaryna;

- oba hojalyk paýdarlar jemgyýetlerine;

- daýhan hojalyklaryna;

# 

# 9.4. Agrar ulgamynda amala aşyrylýan salgyt syýasaty.

Türkmenistan Watanymyzyň öž Garaşsyzlygyna eýe bolan ilkinji gününden başlap ýurdumyzyň amala aşyrýan agrar syýasaty döwletimiziň ösüş aýratynlyk-laryna, halkymyzyň däp-dessurlaryna, ösüş ýoluny saýlap almaga gönükdirildi. Munuň özi agrar özgertmelerini amala aşyrmagyň usullaryny, möhletlerini we häsi-ýetlerini kesgitledi. Döwlet suwaryş maksatly desgalaryň gurluşygy, ýerleri suwar-mak we suw bilen üpjün etmek meseleler bilen bagly ähli aladalary öz üstüne alýar. Merkezleşdirmek we döwlet tarapyndan düzgünleşdirmek çäreleri, aýratyn hem suw serişdelerine we olary peýdalanmak meselelerine bagly bolup durýar. Oba hojalyk ekinlerini suwarmakda peýdalanylýan suwaryş düzgünine laýyklykda suwuň möç-beri her bir daýhan birleşigine administratiw birlikleri boýunça aýratynlykda bel-lenilýär, onuň sarp edilişine bolsa Türkmenistanyň Ministrler Kabineti gözegçilik edýär.

Ýurduň agrar syýasatynyň barha ilerlemeginde oba hojalyk önüm öndürijilerine berilýän ýeňillikli salgyt ulgamynyň orny uludur. Meselem, Türkmenistanyň Salgyt kodeksiniň 106-njy madda laýyklykda, goşulan gymmata göz öňünde tutulan salgytlar salgytlanmaga degişli şu aşakdaky amallar ýerine ýetirilende tölenilmeýär:

- pagtanyň gaýtadan işlenilmegi netijesinde alynýan önümler (pagta süýümi, tohumy, galyndylary we beýlekiler) ýerlenilende;

- ýüpek gurçugynyň tohumy, pilesi we pileden alynýan ýüpegi öndürilende we ýerlenende; mineral dökünlerini, awuly himikatlary we ekinleri goramak üçin ulanylýan beýleki serişdeleri öndürmek, şeýle hem öndürilen oba hojalyk önümlerini ýetişdirmek we ýygnamak bilen bagly hyzmatlar amala aşyrylýan ýagdaýynda; we ş.m.

Mundan başga-da, tokay we oba hojalyk önümlerini öndürmek we saklamak üçin peýdalanylýan emläge hem-de kärhanalaryň öndüren öz önümine salgyt salynmaýar.

187-nji madda laýyklykda şahsy taraplaryň şu aşakdaky önümler:

öz howlusynda ýa-da şahsy kömekçi hojalygynda ýetişdirilen, tebigy we gaýtadan işlenilen oba hojalyk önümleri (şol sanda gülçülik we bal arylaryny saklamakdan alynýan önümler), şunlukda, önüm öndürijiniň özüne degişli mellek ýeriniň ýa-da şahsy kömekçi hojalygynyň bardygyny tassyklaýan resminamalaryň görkezilmegi hökmandyr. Bu çäreleriň ählisi oba hojalyk önümçiliginiň göwrüminiň artmagy üçin oňaýly şertleri döredýär.